Lav et referat af nedenstående tekst:

Tekst:
Den tidligere administrerende direktør for den krakkede Fjordbank Mors, Torben Sørensen, har fået nyt job. Han er netop blevet erhvervskundechef i Den Jyske Sparekasse. Det skriver Morøs Folkeblad ifølge Finanswatch. Torben Sørensen var administrerende direktør for Fjordbank Mors frem til banken krak i sommeren 2011, og inden da var han direktør for Morsø Bank, som fusionerede med Morsø Sparekasse og blev til Fjordbank Mors. - Det er lidt af et særsyn, at direktører for krakkede pengeinstitutter får nyt job inden for den finansielle sektor. Men jeg og vi anser Torben Sørensen for at være en fagligt rigtig dygtig fyr, som er meget respekteret i den finansielle sektor. Og hvis nogen havde været det mindste i tvivl om, at han havde en andel i den ulykke, der overgik Fjordbank Mors, så var han aldrig blevet ansat af Finansiel Stabilitet og bedt om at være med til at afvikle det, der nu blev resterne af Fjordbank Mors, siger Claus E. Petersen, adm. direktør i Den Jyske Sparekasse og formand for Lokale Pengeinstitutter til Morsø Folkeblad.

Referat:
Torben Sørensen får chefstilling i Den Jyske Sparekasse.